Mohamed Bouazizi

Tāriq‎ aṭ-Ṭayyib Muḥammad al-Būʿazīzī (arabisk: ; født 29. mars 1984 i Sidi Bouzid, Tunisia, død 4. januar 2011 i Ben Arous, Tunisia), vanligvis kjent som Mohamed Bouazizi, var en tunisisk gateselger. Han ble kjent da han tente på seg selv 17. desember 2010, en hendelse som ble starten på opprøret i Tunisia i 2010–2011. 

17. desember ble grønnsaksvognen al-Būʿazīzī brukte konfiskert av en politikvinne i byen Sidi Bouzid. Han prøvde å betale henne 10 dinarer (cirka 40 kroner) for å få den igjen, noe hun ikke godtok. I stedet skal hun ha slått al-Būʿazīzī og spyttet på ham. Etter et mislykket forsøk på å prate med de lokale styresmaktene, valgte al-Būʿazīzī å tenne på seg selv.Rania Abouzeid (21. januar 2011): Bouazizi: The Man Who Set Himself and Tunisia on Fire . TIME Magazine. Han overlevde, men hadde brannskader over store deler av kroppen. Selvpåtenningen førte umiddelbart til demonstrasjoner og opptøyer i Sidi Bouzid.Sarra Grira (21. desember 2010): Public suicide attempt sparks angry riots in central Tunisia. France 24. I et forsøk på å dempe protestene besøkte Tunisias president Zine El Abidine Ben Ali  al-Būʿazīzī på sykehuset 28. desember, uten at det ble roligere.TAP (28. desember 2010): President Zine el Abidine Ben Ali visits young man Mohamed Bouazizi   . Tunisia Online News. Muḥammad al-Būʿazīzī døde 4. januar.

Denne hendelsen ble den utløsende årsaken til opprøret i Tunisia i 2010–2011, som siden spredte seg til store deler av den arabiske verden. Over hele Tunisia ble det holdt blodige demonstrasjoner og opprør for å protestere mot de sosiale og politiske forholdene i landet. Sinne og volden ble intensivsitert etter al-Būʿazīzīs død, og førte til at den tunisiske president Zine El Abidine Ben Ali 14. januar 2011 flyktet fra landet etter tjuetre år ved makten. 

Etter al-Būʿazīzīs selvpåtenning ble andre menn i andre arabiske land, særlig i Algerie og Egypt, inspirert til selv å begå selvmord ved selvpåtenning i et forsøk på å bedre de sosiale forholdene i landene under autokratiske regjeringer. Mange regner al-Būʿazīzī og disse andre som martyrer i den pågående protestbølgen i Nord-Afrika og Midtøsten. 

 Referanser 

 Eksterne lenker 



Kategori:Tunisiere
Kategori:Personer fra guvernementet Sidi Bou Zid